CELEX: 32010D0818
Language: lt
Date: 1282003200000
Title: 2010 m. rugpjūčio 17 d. Komisijos sprendimas, iš dalies keičiantis Sprendimą 2007/623/EB, kuriuo įsteigiama aukšto lygio nepriklausomų suinteresuotųjų šalių grupė administracinei naštai mažinti

18.8.2010   
            
            
               LT
            
            
               Europos Sąjungos oficialusis leidinys
            
            
               C 223/6
            
         KOMISIJOS SPRENDIMAS
   2010 m. rugpjūčio 17 d.
   iš dalies keičiantis Sprendimą 2007/623/EB, kuriuo įsteigiama aukšto lygio nepriklausomų suinteresuotųjų šalių grupė administracinei naštai mažinti
   2010/C 223/03
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   kadangi:
   
               (1)
            
            
               Sprendimu 2007/623/EB (1) Komisija nustatytai trejų metų kadencijai įsteigė aukšto lygio nepriklausomų suinteresuotųjų šalių grupę administracinei naštai mažinti (toliau – grupė).
            
         
               (2)
            
            
               Administracinės naštos mažinimą ir teisės aktų supaprastinimą Komisija laiko prioritetiniais uždaviniais, todėl iki 2012 m. turėtų būti įgyvendinta Administracinės naštos mažinimo Europos Sąjungoje veiksmų programa.
            
         
               (3)
            
            
               Todėl turėtų būti atitinkamai pratęsti grupės ir jos narių įgaliojimai.
            
         
               (4)
            
            
               Grupė turėtų ir toliau glaudžiai bendradarbiauti su išorės suinteresuotosiomis šalimis bei Komisijos tarnybomis ir reguliariai bei struktūrizuotai keistis požiūriais ir patirtimi administracinės naštos klausimais su Generalinio sekretoriaus pavaduotoju ir Poveikio vertinimo valdybos pirmininku,
            
         NUSPRENDĖ:
   1 straipsnis
   Sprendimas C(2007) 4063 iš dalies keičiamas taip:
   
               1.
            
            
               2 straipsnis pakeičiamas taip:
               „2 straipsnis
               Grupės užduotis – patarti Komisijai įgyvendinant Administracinės naštos mažinimo Europos Sąjungoje veiksmų programą, kuria siekiama iki 2012 m. 25 % sumažinti dėl ES teisės aktų įmonėms tenkančią administracinę naštą, taip pat klausimais, susijusiais su Komisijos darbo programoje nustatytomis paprastinimo iniciatyvomis.
               Grupė visų pirma:
               
                           —
                        
                        
                           rengdama konsultacijas internetu ir vietos seminarus valstybėse narėse patars dėl konsultantų siūlomų administracinės naštos mažinimo priemonių,
                        
                     
                           —
                        
                        
                           Komisijai paprašius patars metodologiniais klausimais, kurie gali kilti įgyvendinant veiksmų programą,
                        
                     
                           —
                        
                        
                           patars, kokius papildomus galiojančius teisės aktus, prireikus, būtų galima įtraukti į administracinės naštos mažinimo programą,
                        
                     
                           —
                        
                        
                           patars Komisijai dėl tęstinės paprastinimo programos, visų pirma dėl didelį administracinės naštos mažinimo potencialą turinčių teisės aktų,
                        
                     
                           —
                        
                        
                           padės Komisijai užtikrinti pažangą priimant pasiūlymus mažinti Tarybos ir Europos Parlamento administracinę naštą,
                        
                     
                           —
                        
                        
                           iki 2011 m. lapkričio mėn. parengs ataskaitą apie gerąją valstybių narių patirtį kuo paprasčiau įgyvendinant ES teisės aktus.
                        
                     Įgaliojimai grupei suteikiami iki 2012 m. gruodžio 31 d.“
            
         
               2.
            
            
               3 straipsnio 1 dalis pakeičiama taip:
               „3 straipsnis
               1.   Komisija gali konsultuotis su grupe bet kokiu su Administracinės naštos mažinimo Europos Sąjungoje veiksmų programos įgyvendinimu ir Komisijos darbo programoje nustatyta tęstine paprastinimo programa susijusiu klausimu“.
            
         
               3.
            
            
               4 straipsnis iš dalies keičiamas taip:
               4 straipsnis
               
                           a)
                        
                        
                           4 dalies pirmasis sakinys pakeičiamas taip:
                           „Grupės nariai skiriami iki 2012 m. gruodžio 31 d.“
                        
                     
                           b)
                        
                        
                           7 dalies pirmasis sakinys pakeičiamas taip:
                           „Narių vardai ir pavardės skelbiami Europos Komisijos Generalinio sekretoriato interneto svetainėje“.
                        
                     
         
               4.
            
            
               5 straipsnio 4 dalies antras sakinys pakeičiamas taip:
               „Europos Komisijos Generalinis sekretoriatas grupei teikia sekretoriato paslaugas“.
            
         
               5.
            
            
               7 straipsnis pakeičiamas taip:
               „7 straipsnis
               Taikymas
               Šis sprendimas taikomas iki 2012 m. gruodžio 31 d.“
            
         2 straipsnis
   Šis sprendimas įsigalioja 2010 m. rugpjūčio 30 d.
   
      Priimta Briuselyje 2010 m. rugpjūčio 17 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 253, 2007 9 28, p. 40.